Балаларҙың хеҙмәткә тартылыуын, тырышып уҡыуын ыңғай баһалаған, уңышлы аҙымдарын хуплаған шиғырҙар («Батыр һәм бөркөт», «Ҡуҙғалаҡ», «Егет») менән бер рәттән, ялҡаулыҡты, төрлө тиҫкәре ҡылыҡтарҙы көлкө аҫтына алған юмористик шиғырҙары ла байтаҡ. Уның «Беҙҙең янға сығығыҙ», «Айсыуаҡ», «Марат бара парадта», «Кем булырға?», «Мин – бер малай» кеүек шиғырҙары иһә баланың зирәклеген һынау, фекерләү һәләтен үҫтереүгә арналған.